b'\n_START_ARTICLE_\nPri Mariji Sne\xc5\xbeni zvoni\n_START_SECTION_\nZgodba\n_START_PARAGRAPH_\nPisatelj v romanu Pri Mariji Sne\xc5\xbeni zvoni v \xc4\x8dasovni okvir osmih desetletij pripne zgodbo o \xc5\xbeivljenjskih poteh nezakonske Micike in njenega sina Tin\xc4\x8deka. Prvi del romana nosi naslov Micika in bralcu prika\xc5\xbee njen kri\xc5\xbeev pot. Rojena zaradi spozabe gospodarjevega brata, ki se je poigral z deklo Margeco, me\xc4\x8de na hi\xc5\xa1o senco sramote. Pri hi\xc5\xa1i tako ni dele\xc5\xbena lepe besede, temve\xc4\x8d le zmerjanja in tepenja. Ko kasneje tudi sama ne\xc5\xbeeleno zanosi in otrokov o\xc4\x8de izgine, si vzame \xc5\xbeivljenje. A s tem se zgodba ne zaklju\xc4\x8di. Ob Mickini smrtni uri rojeni sinko pre\xc5\xbeivi in drugi del romana se osredoto\xc4\x8di na njegovo mladost. Posvojita ga o\xc4\x8detova star\xc5\xa1a in njegovo otro\xc5\xa1tvo je ob ljube\xc4\x8dih skrbnikih sre\xc4\x8dnej\xc5\xa1e kot je bilo Mickino. Ko pa bi moral v novi socialisti\xc4\x8dni Jugoslaviji vstopiti v jugoslovansko vojno, izgine. Pisatelj tu prekine pripovedovanje in se v Marijo Sne\xc5\xbeno vrne \xc5\xa1ele v epilogu, ko tudi Tin\xc4\x8dek ponovno pride tja.'